
	FYLKESMANNEN I NORD-TRØNDELAG

Miljøvernavdelingen

	Saksbehandler Lars Bendik Austmo
	Deres referanse 
Vår ref. 
	Vår dato 13.08.2002

Arkivnr 434.11


Meråker kommune

7530 Meråker

Betinget fellingstillatelse på bjørn i Meråker kommune.

Det vises til samtale mellom ordfører Bård Langsåvold i Meråker kommune og fylkesmiljøvernsjef Svein Karlsen, tirsdag 13. august 2002, vedrørende iverksettelse av fellingstilatelse på bjørn i Meråker.

Vedtak

Fylkesmannen gir med dette Meråker kommune anledning til å iverksette en (1) betinget fellingstillatelse på bjørn når følgende kriterier er oppfylt:

1. Det må foreligge minimum 4 ferske kadaver av sau, dokumentert drept av bjørn i et område som tilsier at det er en (1) skadevolder. Med ferske kadaver menes kadavre av sau som har vært død i optil 2-3 døgn.

2. Jakten ledes av Statens Naturoppsyn, primert med Even Bjørnes som jaktgsleder. Eventuelt jegerkorps oppnevnes av jaktleder i sammråd med kommunen.

3. Binner med unger som opptrer sammen er unntatt fra fellingstilatelsen. De tilltak som er mulige for å unngå at binne felles, skal være iverksatt.

4. Fellingstilatelsen gjelder fra og med 14.08.2002 og til og med 21.08.2002. 

5. Ved en eventuell iverksettelse av felling, skal område for jakt avgrenses med sikte på å jakte på riktig individ av jaktleder.

For øvrig forutsettes det at de villkår og myndigheter Statens Naturoppsyn sitter inne med blir fulgt.

Bakgrunnen for vedtaket

Bakgrunnen for vedtaket er at det i Meråker kommune er påvist 10 tilfeller der sau er drept av bjørn hittil i beitesessongen. 8 av disse er voksne søyer, 1 er åring og 1 er lam. Skadene er spredt, og det er dokumentert skader gjennom hele sessongen. For øvrig er det stor uro blant saueeierne i kommunen, som mener tapene er betraktelig større enn hva de er i stand til å dokumentere. De dokumenterte skadene er ofte gjort i vanskelig terreng. Fylkesmannen finner derfor situasjonen uoversiktelig, og har i samråd med kommunens viltorganer blitt enige om å utrede situasjonen ved hjelp av Statens Naturoppsyn.  

Erfaringer fra tidligere år viser at bjørn er en betydelig skadevolder på sau i enkelte områder  i Meråker, og det har i de siste årene blitt utbetalt betydelige erstatninger for sau tatt av bjørn.  Ved en akutt skadesituasjon, der et forsøk på felling av skadegjørende individ blir iverksatt, er det viktig å komme i gang med jakten så fort som mulig for å sikre at man jakter på det riktige individ. En fellingstillatelse på skadegjørende bjørn hart til hensikt å stanse en større skadeutvikling raskt og blir derfor gitt for et begrenset tidsrom. På denne måten har vi mulighet til å vurdere den videre utviklingen før nye beslutninger tas.

Meråker ligger utenfor det vedtatte kjerneområdet for bjørn i Nord-Trøndelag. Dette betyr at sannsynligheten for å felle ei binne i dette området er betraktelig lavere enn hva tilfellet er inne i kjerneområdet. I tilegg grenser kommunen opp mot Sverige i øst, slik at en har nærhet til den svenske bestanden av bjørn. 

Bestandssituasjonen for bjørn.          

Fylkesmannen i Nord-Trøndelag har hvert år i perioden 1986-1990 publisert rapporter angående bestandssituasjonen for bjørn i Nord-Trøndelag. I tillegg er det for senere år også foretatt bestandsvurderinger. Meldingsmaterialet er anslått til å omfatte følgende minimumstall for bjørn i Nord-Trøndelag:



1986
minimum
28 bjørner



1987
minimum
21 bjørner



1988
minimum
15 bjørner



1989
minimum
10 bjørner



1990
minimum
  8 bjørner



1991
minimum
  7 bjørner



1993
minimum
12 bjørner



1994
minimum
11 bjørner

Materialet for 1992 og 1995 er foreløpig ikke sluttvurdert.

I 1993 ble det felt 2 bjørner i Lierne kommune, 1 binne og 1 hannbjørn. Begge bjørnene ble felt etter at fylkesmannen hadde iverksatt fellingstillatelse på skadegjørende bjørn på sau.

I 1998 ble det felt 2 bjørner i Lierne kommune, 2 hannbjørner. Den ene bjørnen ble felt ettar at Lierne kommune hadde iverksatt fellingstillatelse på skadegjørende bjørn på sau.

I 1999 ble det felt 2 bjørner i Lierne kommune, 2 hannbjørner, Begge bjørnene ble felt etter at Lierne kommune hadde iverksatt fellingstillatelse på skadegjørende bjørn på sau. 

I 2000 er det foreløpig felt 1 bjørn i Nord-Trøndelag. Dette var en en hannbjørn og den ble felt i Meråker kommune etter at fylkesmannen hadde iverksatt fellingstillatelse på skadegjørende bjørn på sau.  

I 1994 var det pr. 27. mai registrert aktivitet av minimum 10-12 forskjellige bjørner i fylket. Meldingsmaterialet omfatter blant annet sannsynligvis 1 binne med 1 årsunge og sannsynligvis 1 binne med 1 fjorårsunge. Samtlige registrerte bjørner var innenfor det etablerte kjerneområdet for bjørn i Nord-Trøndelag. I 1994 ble det dessuten radiomerket 3 bjørner, hvorav 2 var binner, i Lierne og grenseområdene mellom Lierne og Jämtland.

I 1995 ble det radiomerket 2 hannbjørner og 1 binne i disse områdene.

I 1995 var det pr. 12. juli 1995 registrert aktivitet av minimum 7-10 forskjellige bjørner i Nord-Trøndelag. Den ene hadde sitt hovedaktivitetsområde innenfor Snåsa kommune, mens de øvrige har tilhold i Lierne og grenseområdene til Sverige.

I 1997 ble det i regi av prosjektet «Bjørn i Nord-Trøndelag» radiomerket 3 bjørner (2 hannbjørner og 1 binne) i Nord-Trøndelag. 2 av bjørnene ble merket i Lierne og 1 i Snåsa. Binna som har ligget i hi i Jamtland er observert med 3 unger våren 1998.

I regi av det samme prosjektet som nevnt ovenfor, ble det våren 1998 radiomerket 1 binne med 3 unger i Sørli i Lierne. 

Våren 1999 ble det i regi av prosjektet ”Bjørn i Nord-Trøndelag” radiomerket 2 stk. 1 års binner. Dette betyr at det våren 1999 var 6 bjørner med radiosender i prosjektet, hvorav 2 voksne binner, 2 stk. 1 års binner og 2 hannbjørner.

Våren 2000 er det i regi av nevnte prosjekt 2 stk.voksne binner, 2 stk. 1 års binner og 1 hannbjørn i prosjektet. 

I 1999, ble det med bakgrunn i vårsnøregistreringene pr. 14. mai registrert minimum 21 forskjellige bjørner i Nord-Trøndelag, hvorav 4 stk.  1 års unger. Totalt 10 av de 21 bjørnene ble registrert i Lierne, mens 3 stk. ble registrert i Grong, jfr. også vedlagte tabell.      

I 2000, ble det med bakgrunn sporregistreringer på vårsnøen pr. 25. mai registrert minimum 15 forskjellige bjørner i Nord-Trøndelag. Det var ikke registrert aktivitet av bjørn verken i kommunene Overhalla og Steinkjer på dette tidspunkt. 

I 2001, ble det ved sporregistreringer på vårsnøen pr. 27. mai registrert totalt 28 forskjellige bjørner i Nord-Trøndelag, 16 i Lierne, 3 i Snåsa, 2 i Overhalla, 1 i Namdalseid og 6 i Verdal. Den ene av de som er registrert i Lierne ble også registrert i Grong, samt at den ene som ble registrert i Overhalla også ble registrert i Grong.

Pr. dato er oppsummeringen av sprorregistreringene våren 2002 enda ikke ferdigstilt.   

Forskrifter og betingelser knyttet til fellingstillatelse på bjørn. 

I "Forskrift om forvaltning av bjørn, jerv, ulv og gaupe fastsatt ved Kgl. res. av 30.juni 

2000” heter det blant annet i § 3:


"For å forhindre at bjørn, jerv, ulv eller gaupe gjør skade på bufe eller tamrein, kan

  direktoratet treffe vedtak om felling av eget tiltak eller etter søknad. Fylkesmannen kan på

  samme vilkår treffe vedtak om felling av gaupe.

 Avgjørelsen skal bygge på en helhetsvurdering av skadenes betydning i forhold til behovet

 for vern av rovviltet, sett i henhold til prinsippet om differensiert forvaltning, jf. § 1. Ved

 utøvelsen av dette skjønnet skal det særlig tas hensyn til:

a. størrelse og sammensetning av vedkommende rovviltbestand

b. områdets betydning som beitemark

c. skadenes omfang og utvikling

d. potensialet for framtidige skader

 I tillegg, og særlig innenfor nærmere fastsatte kjerneområder eller særskilte

 forvaltningssoner for rovvilt, skal det legges vekt på om det i stedet kan gjennomføres

 forebyggende tiltak for å begrense skadene.”

I brev av 31. mai d.å fra Direktoratet for naturforvaltning (DN) er fylkesmannen i Nord-Trøndelag gitt fullmakt til å iverksette fellingstillatelse på 2 stk. bjørn i fylket i 2002. DN har gitt betinget fellingstillatelse på 2 stk. bjørner i området Nord-Norge (Finnmark, Troms, Nordland og Nord-Trøndelag). I tillegg har DN gitt 2 stk. betinget fellingstillatelse til Lierne kommune. Som det går fram av brevet er det knyttet en rekke betingelser til denne fullmakten til å kunne iverksette inntil 2 stk fellingstillatelser på bjørn i Nord-Trøndelag. Det heter i brevet fra DN blant annet:

"Ugunstig sammensetning av bestanden, som f.eks skjev kjønnsfordeling med under-                         
  representasjon av reproduserende hunndyr eller generelt fåtallig bestand, er begge 
  
  situasjoner hvor behovet for vern generelt forsterkes, særlig i forhold til reproduserende

 
  og potensielt reproduserende hunndyr. Innenfor kjerneområder eller særlige

  forvaltningssoner skal bestandshensyn være overordnet skadesituasjonen ved

  vurderingen av eventuell felling av skadevolder, og skader skal primært forsøkes

  redusert gjennom tiltak som kan forebygge rovdyrskade. Fellingstillatelse kan iversettes

  kun hvis andre forebyggende tiltak mot skader er vurdert og funnet mindre egnet i forhold

  til å avgrense skaden. At skadene skal ha en underordnet vektlegging i forhold til å verne

  rovdyrene, herunder individer som volder skade, er ikke det samme som at skader 

  innenfor kjerneområder/forvaltningssoner tas mindre alvorlig enn skader som skjer

  utenfor disse områdene. Forskjellen er at en stiller ressurser og kompetanse til rådighet

  slik at andre virkemidler som kan ha effekt blir brukt som alternativ til felling. 

   .......................................................................................................
  

Endringene i viltlovens § 12 innebærer at det nå kan iverksettes felling for å forhindre    skade på bufe eller tamrein, uten at det er krav om at slik skade er skjedd. I tråd med  prinsippet om diffrensiert forvaltning vil dermed vektleggingen av skadesituasjonen i forhold til vernet av rovviltbestandene variere mellom ulike arter og områder. Felling kan også iverksettes av myndighetens eget tiltak, uten forutgående søknad.

   .......................................................................................................
  

 Bestandssituasjonen for bjørn og den langsomme veksten i bjørnebestanden tilsier at en

 generelt, og spesielt innenfor kjerneområdene, må være restriktiv med å gi

 fellingstillatelser. Med utgangspunkt i at sjansen for tilfeldig å felle ei binne i deler av

 kjerneområdene opp mot svenskegrensa kan være så høy som 50% skal dette tillegges

 spesiell vekt dersom det oppstår en situasjon som vurderes som så alvorlig at det kan gi

 grunnlag for å iverksette en fellingstillatelse. Disse områdene vil derfor ha den aller

 høyeste skadeterskel i forhold til iverksetting av fellingstillatelse.”        

Avgjørelsen kan påklages til Direktoratet for Naturforvaltning innen tre (3) uker.

Med hilsen

Svein Karlsen

fylkesmiljøsjef

 (e.f.)

Lars Bendik Austmo

Saksbehandlers telefon 74 16 81 48

Kopi:

-Meråker Beitelag
-Direktoratet for naturforvaltning

-Nord-Trøndelag Sau- og geitalslag

-Nord-Trøndelag Naturvernlag

-Nord-Trøndelag Bondelag

-Nord-Trøndelag Bonde og Småbrukerlag
               

-Nord-Trøndelag Reinsamelag

-Nord-Trøndelag Fylkeslag av Norges Jeger- og Fiskerforbund

-Det regionale rovviltutvalg i Nord-Trøndelag.

-Gaupenemnda i Nord-Trøndelag

-De Kommunale Viltorgans Arbeidsutvalg i Nord-Trøndelag

-Kommunene i Nord-Trøndelag v/viltnemnda/viltorganet

-Statens Naturoppsyn, Tungasletta 2, 7485 TRONDHEIM

-Statens naturoppsyn, postboks 76, 7882 Nordli 

-Politiet i Nord-Trøndelag

-Lensmannen i Meråker

-Fylkesmennene i Finnmark, Troms, Nordland, Sør-Trøndelag og Hedmark.
Postadresse
Besøksadresse
Telefon
Telefax

Postboks 2534
Statens hus
74 16 80 55
74 16 83 39

7701 Steinkjer
Strandveien 38

